Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Mateo 6:1-34
6 “Cenjeleni, mwilacita ifyalungama+ pa menso ya bantu pa kuti fye bamumone; nga mulecita ifyo ninshi Shinwe uwaba mu muulu takamupeele icilambu.2 E ico ilyo ulepeela ifya bupe,+ wilalisha ipenga,+ nge ficita aba bumbimunda mu masunagoge* na mu misebo, pa kuti fye abantu babacindike. Ndemweba icine cine nati, Nabapokelela kale icilambu cabo conse.3 Lelo iwe, ilyo ulepeela ifya bupe, wileka ukuboko kobe ukwa ku kuso kwishibe ifyo ukwa kulyo kulecita,4 pa kuti ifya bupe ifyo wapeela fibe ifya mu bumfisolo; e lyo Wiso uumona umwafisama akakulambula.+5 “Kabili, ilyo mulepepa, tamufwile ukupashanya aba bumbimunda; pantu bena batemwa ukupepa ubwiminine+ mu masunagoge na pa makoona ya misebo iikalamba pa kuti abantu babamone.+ Ndemweba icine cine nati, Nabapokelela kale icilambu cabo conse.6 Lelo iwe, ilyo ulepepa, ingila mu muputule obe,+ kabili ilyo waisalako iciibi, pepa kuli Wiso uushimoneka,+ e lyo wiso uumona umwafisama akakulambula.7 Kabili ilyo ulepepa, wilabwekeshapo ukusosa fimo fine,+ nge ficita abantu ba muli cino calo, pantu bamona kwati kuti babomfwa nga basosa amashiwi ayengi.8 E ico, mwiba nga bena iyo, pantu Lesa Shinwe alishiba ifyo mukabila+ na lintu fye tamulamulomba.9 “E ico imwe mufwile ukupepa ifi, amuti:+“‘Shifwe wa mu muulu, ishina+ lyenu libe ilya mushilo.+10 Ubufumu+ bwenu bwise. Ukufwaya+ kwenu kucitwe pano isonde+ nga mu muulu.11 Tupeeleni lelo ifya kulya ifya buno bushiku;+12 kabili tubeleleni uluse pa membu shesu, ifyo na ifwe tubelela uluse abatulufyanya.*+13 Kabili mwitutwala mu kutunkwa,+ lelo tupokololeni ku mubifi.’+14 “Pantu nga mwabelela uluse abamulufyanya, Shinwe wa muulu na o akamubelela uluse;+15 nomba nga tamubelela uluse abamulufyanya, na Shinwe wa mu muulu takamubelele uluse ku fyo mulufyanya.+16 “Ilyo mwaleka ukulya,+ mwiba ne finso fya bulanda nga aba bumbimunda pantu balabifya pa menso pa kuti bamoneke ku bantu ukuti nabaleka ukulya.+ Ndemweba icine cine nati, Nabapokelela kale icilambu cabo conse.17 Lelo iwe ilyo waleka ukulya, suba amafuta ku mutwe no kusamba ku menso,+18 pa kuti abantu bekumona ukuti nauleka ukulya, kano fye Wiso uwaba umwafisama;+ e lyo Wiso uumona umwafisama akakulambula.19 “Mwilalonganikila ifyuma+ pano isonde, apo icipelebesha ca bushiku ne ndalawa fyonaula, kabili apo abapuupu bengengila no kwiba.20 Lelo mulelonganikila ifyuma ku muulu,+ uko icipelebesha ca bushiku nangu ni ndalawa tafyonaula,+ kabili uko abapuupu tabengila nangu ukwiba.21 Pantu ukuli icuma cobe, e kuba no mutima obe.22 “Ulubuuto lwa mubili menso.+ E ico amenso yobe nga yalolesha fye pa cintu cimo, umubili obe onse ukaba umwabuuta;23 lelo nga amenso yobe yalolesha pa fibi,+ umubili obe onse ukaba umwafiita. Nga cine cine ulubuuto ulwaba muli iwe ni mfifi, ninshi iyo mfifi yaba iikalamba icine cine!+24 “Takuli uwingabombela bashikulu babili; pantu kuti apatapo umo no kutemwa umbi,+ nalimo kuti aba uwa cishinka kuli umo no kusuula umbi. Te kuti mubombele Lesa ne Fyuma.+25 “E ico ndemweba nati: Mwilasakamikilwa+ imyeo yenu ifyo mukalya nelyo ifyo mukanwa, nelyo ukusakamikwa pa mibili yenu ifyo mukafwala.+ Bushe ubumi tabwacindama ukucila ifya kulya, no mubili bushe tawacindama ukucila ifya kufwala?+26 Lolekesheni ifyuni+ fya mu muulu, pantu tafibyala imbuto nelyo ukulobolola nelyo ukusunga ifya kulya mu matala; na lyo line Shinwe wa mu muulu alafiliisha. Bushe tamwaficila ukucindama?+27 Nani pali imwe nga ca kuti alesakamikwa engalundako ubumi bwakwe panono?+28 Na kabili, mulandu nshi mulesakamikilwa pa fya kufwala? Sambilileniko ku maluba+ ya mu mpanga fintu yakula; tayacucutika, nelyo ukupikula insalu sha kufwala;29 nomba ndemweba nati nangu fye ni Solomone+ mu bukata bwakwe bonse tafwelepo nga limo ilya aya maluba.30 Nomba ifi nga e fyo Lesa afwika ifimenwa fya mu mpanga, ifingabapo lelo kabili mailo fyapooswa mu mulilo, bushe takacilepo ukumufwika, mwe ba citetekelo icinono?+31 E ico mwisakamikwa+ amuti, ‘Tulelya nshi?’ nelyo, ‘Tulenwa nshi?’ nelyo, ‘Tulefwala nshi?’32 Pantu fyonse ifi e fyo abena fyalo bafwaisha. Pantu Shinwe wa mu muulu alishiba ukuti mulakabila ifi fyonse.+33 “E ico, intanshi mulefwaya ubufumu no bulungami bwakwe,+ na fyonse ifi ifyo mukabila akamupeela.+34 E ico, mwilasakamikwa pa bushiku bwa mailo,+ pantu ubwa mailo bukaba na masakamika ya buko. Amafya ya mu bushiku bumo yalilinga kuli ubo bwine bushiku.
Futunoti
^ Amasunagoge e mayanda abaYuda balepepelamo kabili e mo balebelengela amashiwi ya kwa Lesa.
^ Mu ciGriki ili lembo litila: “Tubeleleni uluse pa nkongole shesu ifyo na ifwe tubelela uluse abatukwatila inkongole.”
bem_Latn kam_Latn bem_Latn bem_Latn bem_Latn kam_Latn ayr_Latn bem_Latn bem_Latn bem_Latn bem_Latn